ফের প্রেমে পড়লেন সামান্থা

কলকাতা: নাগা চৈতন্যের (Naga Chaitanya) সঙ্গে দীর্ঘ চার বছর এক সঙ্গে থাকার পরে বিচ্ছেদের পথে হাঁটেন সামান্থা রুথ প্রভু (Samantha Ruth Prabhub)। গত বছরই নাগা বিয়ে করেন অভিনেত্রী শোভিতা ধুলিপালাকে (Sobhita Dhulipala)। এবার অতীত ভুলে নতুন করে শুরু করতে চলেছেন দক্ষিনী অভিনেত্রী। নাগাকে ভুলে ফের প্রেমে পড়েছেন তিনি। কাকে মন দিলেন সামান্থা?

নাগা চৈতন্যর সঙ্গে বিচ্ছেদের পর নিজের মনের দরজা আপাতত বন্ধ রেখেছেন সামান্থা। বারবার নিজের মন খারাপ ফুটে ওঠে তাঁর নানা সাক্ষাৎকারে। কখনও সহ অভিনেতার পরিবারের কথা শুনে চোখে জল আসে অভিনেত্রীর। তাঁর মনের অন্দরে ওঠা ঝড়কে থামাতে নিয়মিত মেডিটেশন করছেন। সামান্থা লিখেছিলেন, ” ধ্যান এখন আমার জীবনের অঙ্গ হয়ে উঠেছে। কিন্তু শোনা যাচ্ছে সামান্থার মনের অন্দরে নাগা চৈতন্যর পর জায়গা করে নিয়েছেন নতুন একজন। ফেব্রুয়ারিকে বলা হয় প্রেমের মাস। সেই বসন্তের হাওয়া লেগেছে সামান্থার মনে।

সামান্থার নতুন প্রেমিক হলেন, দ্য ফ্যামিলি ম্যান এবং সিটাডেল, হানি-বানি পরিচালক রাজ নিদিমোরু (Raj Nidimoru )! অভিনেত্রী স্যোশাল মিডিয়ার পাতাতে চোখ রাখলে দেখা যাবে ওয়ার্ল্ড পিকলবল লিগ ম্যাচে নিদিমোরুর সঙ্গে হাজির হন সামান্থা। দু’জনের পোশাকের মধ্যেও ছিল একই রঙের ছোঁয়া। কানাঘুষো শোনা যাচ্ছে, এই প্রথমবার নয়, মাঝে মধ্যেই নাকি কফি শপ, রেস্তরাঁয় দেখা যায় এই নতুন জুটিকে। তবে এই বিষয়ে এখনও মুখে কুলুপ এঁটেছেন সামান্থা।

View this post on Instagram

A post shared by Samantha (@samantharuthprabhuoffl)

অন্য খবর দেখুন